Louder, Please

Louder, Please () — İngiltərə müğənnisi Rouz Qreyin 17 yanvar 2025-ci ildə "PIAS Recordings" leyblının təqdimatında işıq üzü görən debüt studiya albomu. Albomun hazırlanmasında Aleks Metrik, Seqa Bodeqa, Raylend Blekinton, Von Oliver və Şon Vasabi kimi prodüserlər yaxından iştirakçılıq edib. Layihə 2024-cü ilin ikinci yarısında beş sinqlla tanıdılıb. İyuldan dekabradək "Free", "Angel of Satisfaction", "Switch", "Wet & Wild" və "Party People" mahnıları dinləyicilərə təqdim olunub.

 Fon   
"Louder, Please" albomunun yazılması iki il çəkib, daha sonra altı ay ərzində studiyada işlənib və yekun halına gətirilib.

 Yayımlanması və təbliğatı  
Albomdan ilk mahnı "Free" 2024-cü il iyulun 10-da dinləyicilərə təqdim olunub. Avqustun 14-də növbəti sinql "Angel of Satisfaction" yayımlanıb. Sentyabrın 18-də R. Qrey albomun "Louder, Please" adlandığını bəyan edib və eyni gün üçüncü mahnı "Switch"i paylaşıb. Noyabrın 7-də "Wet & Wild" adlı dördüncü sinql buraxılıb. İlin son günü, dekabrın 31-də "Party People" albomun beşinci və sonuncu mahnısı kimi çıxıb. "NME" mətbu orqanı "Louder, Please" albomunu 2025-ci ildə ən çox gözlənilən buraxılışlar arasında göstərib. "PIAS Recordings" 2025-ci il yanvarın 17-də albomu rəsmi olaraq təqdim edib.  

Genişləndirilmiş buraxılış "A Little Louder, Please" adı ilə 2025-ci il oktyabrın 24-də çıxıb. Xəbəri verərkən R. Qrey "April" sinqlını da yayımlayıb. İki yeni mahnıdan əlavə, bu buraxılışda Melani Si, Ceyd, Şayqörl və Keysi Emkyu ilə birgə hazırlanmış kompozisiyalar yer alıb. "A Little Louder, Please" həmçinin albomdan seçilmiş mahnıların yenidən işlənmiş və klub versiyalarını ehtiva edib.

 Qiymətləndirmə 

"Louder, Please" albomu musiqi ekspertlərindən olduqca müsbət qiymətlər alıb. Müxtəlif mənbələrdən gələn rəyləri vahid şkala üzərində toplayan "Metacritic" veb-saytı 5 tənqidçinin fikrini ümumiləşdirərək alboma 100 üzərindən 77 bal verib. Sayt bunu "ümumi razılıq ifadə edən rəylər" kimi təsnif edib. "AnyDecentMusic?" adlı resurs da 7 ayrı mənbədən götürdüyü qiymətləndirmələri birləşdirərək əsərə 10 ballıq sistemdə 7.2 xal təyin edib.  

"Dork" jurnalında Martin Yanq albomu "2025-ci ilin bütün partilərində lazım olacaq baş, bədən və ruh üçün səs səfəri" kimi təsvir edib. "The Guardian" yazarı Maykl Kreqq əsərin mərkəzində həzz və əyləncə axtarışının dayandığını deyib, "qəlbə toxunan dans-pop himnlərini" xüsusi vurğulayıb. "Rolling Stone UK" albomu həftənin ən uğurlu işləri sırasına salıb. Jurnalın komandası R. Qreyin "rəqs musiqisində ən maraq doğuran yeni səslərdən biri olaraq özünü sübut etdiyini" və bu işin "ilin əsas dans (janr) albomlarından birinə çevrilə biləcəyini" yazıb. "Exclaim!" nəşrindən Sidni Brazil qeyd edib ki, R. Qrey "rəqs meydançasına öz xüsusi toxunuşunu gətirir" və albomda canql ilə haus musiqisinin əlamətləri var. "NME" mütəxəssisi Rişi Şah mahnıların melodiyalarını bəyənərək bildirirb ki, R. Qreyin keçmiş minialbomlarında işlətdiyi haus və reyv-pop üslubları "Louder, Please" albomunda "daha da dərinə, anderqraund tərəfə gedir". "Clash" jurnalından Eymi Filips yazısını belə bitirib ki, albom "yeni bir şey icad etmir", amma "rəqs meydançasının mahiyyətini tam səmimiyyətlə göstərir".

 İl sonu siyahıları 
+ İllik yekun siyahılar Nəşr Siyahının adı Sıra   2025-ci ilin ən yaxşı albomları 10   2025-ci ilin albomları 11   2025-ci ilin ən yaxşı albomları    2025-ci ilin ən yaxşı 45 albomu 15   2025-ci ilin 50 ən yaxşı albomu 47   2025-ci ilə aid 45 ən yaxşı albom  

 Trek siyahısı 

 İstinadlar 

Kateqoriya:2025-ci ilin musiqi albomları